Troioù 11 eur eo ha skornet eo choazh e pep lech edan ar gwez, rev gwenn strewet àr an douar; tommet och un disterañ get terennoù an heol met kentizh ma yit er waskedenn e vez sklaset ho izili arre; er gwez pupli e klevan evned bras èl mouilchi hag a ra trrrrr ! trrrrr !; moarvat eo choazh taraskled, èl ma m boa gwelet ur wezh er memes gwez, sot mand int get an uhelvarr; a-hent-arall, kudoned, brini, pintiged, un  torig-ruz bennak, ur laouenan... ha daou dorrig-kenaou (pe pokerig-kraoñrak kraoñ ha kenaou a zo ur seurt !); evned get livoù ruz-orañjez (tor) ha glas (kein); ur chouplad ? Ar re-se a vev er gwez hag a grap enne èl ma karont, gouiet a raont diskenn o fenn a-benn dan dias a-hed troñjenn ur wezenn !  Marse emaint é klask dija e-menn e vo o neizh ? Un tamm abred !! O neizh, un toull spêg bet strizhaet dezhe dre lakaat ur meskaj pri en toull, ken e chom en achuamant un toullig ront hepken. 